description: U ovoj knjizi sam objasnio treći sistem vrednosti, a to je ljubav prema ljudima i svetu koji nas okružuje. Jasno mi je da čitaoci, koji su pročitali prvu i drugu knjigu, više neće biti vezani za zemaljske i duhovne vrednosti, ali zato postoji mogućnost da se vežu za ljubav prema ljudima. Ljubav prema ljudima poseduje ogromnu vrednost. Ona razvija sposobnosti i talente. Kada čovek počne da ih realizuje, preplavljuje ga melodija ljubavi prema ljudima, ali u pozadini te melodije uvek mora da se čuje ona, koja je gotovo nečujna, ali je najvažnija – ljubav prema Bogu. Između nas i voljene osobe treba da postoji određeno odstojanje. To znači da najpre treba da osetimo božansku ljubav, kada u voljenoj osobi volimo Boga, a tek potom – ljubav muškarca i žene. I onda, ako ljubav utihne, voljena osoba premine, izda nas, prevari, uvredi, obmane, naša unutrašnja ljubav ostaje neranjiva. Ne zaboravite da ljubav prema ljudima i prema svetu treba da bude samo sredstvo za ljubav prema Bogu.Odzivi čitalaca o knjizi:Pročitala sam knjigu „Dijagnostika karme” i u njoj sam konačno pronašla znanja koja su mi nedostajala u rešenju mojih problema. Ta knjiga je sklopila slagalicu koja me je dugo mučila. Ona pruža kompletan, sveobuhvatan pogled na svet, ono što mi je tako nedostajalo. Pa, čak, i ono što mi se čini da sam odavno znala, sada doživljavam na sasvim drugačiji način. Hvala!Pre šest meseci oboleo sam od limfome. Još pre operacije počeo sam da se menjam. Posetio sam hram, i iz njega izašao skoro srećan. A onda, u toku lečenja, ljubav i zahvalnost prema Bogu su se postepeno pojačavale. Juče sam prošao pregled na najsavremenijem aparatu i nije ostalo ni traga od bolesti. Lekari su rekli da tako nešto nije moguće, da se aparat verovatno pokvario, ali u mojoj duši su sada prisutni ljubav i milost, a ne bolest. Stoga je najvažnije ne izgubiti taj osećaj, već ga svake sekunde osnaživati. Hvala za Vaša istraživanja.Lekari su mi saopštili dijagnozu: maligni tumor na desnoj dojci, bez metastaza. Na internetu sam slučajno pronašla video predavanje S.N. Lazareva i kasnije se ispostavilo da mi je ta slučajnost promenila život, da je bila od suštinskog značaja u mom izlečenju od raka. Nabavila sam knjigu „Dijagnostika karme” i počela da je čitam. Budila sam se noću, čitala, pa opet čitala, skoro ne spavajući, ali nisam osećala nikakav umor. U meni se pokrenula ljubav; bila sam ispunjena radošću i činilo mi se kao da lebdim. Osetila sam neizmernu rasterećenost i lakoću. Prvi put sam osetila koliko je lepo živeti i sve oprostiti, kako drugima, tako i sebi. Istovremeno su se menjali i ljudi oko mene. Postali su blaži, pitomiji, sa mnogo više razumevanja. Prilikom sledećeg pregleda nisu mi pronađene kancerogene ćelije, tumor se potpuno povukao! U duši sam znala da sam se izlečila zahvaljujući sistemu velikog Lazareva. Bolest je ustuknula pred ljubavlju. Od tada njegove knjige uvek nosim sa sobom! Zahvaljujući ovom čoveku, borba s bolešću je postala jedan od najboljih perioda u mom životu. U potpunosti sam promenila odnos prema svetu. Život mi je postao lakši. Naučila sam kako da volim ljude, kako da volim sebe, naučila sam da budem pažljivija prema drugima, da opraštam i živim „raširenih krila”.
language: Serbian
title: Dijagnostika karme: Ljubav - knjiga 3
publisher: Aruna